Poznámky technika 8.A, 8.B

**Skalka**

**Ošetrovanie rastlín v skalke**

Rastliny, ktoré sú vhodné do skalky, nazývame **skalničky**.

Sú zvyčajne trvalky, pochádzajúce z vysokohorských a horských oblastí.

Vyberáme skalničky s rovnakými pestovateľskými nárokmi.

Nesadíme rýchlo sa rozrastajúce rastliny k pomaly rastúcim druhom.

**JAR**

* Zaschnuté časti odstrihneme, vyhrabeme napadané lístie, pritlačíme povytiahnuté korienky rastlín, upevníme a narovnáme kamene, opatrne skypríme pôdu a odstránime burinu, prípadne dosypeme zeminu
* Vyhynuté skalničky nahradíme novými
* Zavlažujeme vždy večer alebo skoro ráno, najlepšie dažďovou vodou
* Skalničky sa neodporúča prihnojovať

**LETO**

* Odstraňujeme odkvitnuté kvety a suché časti rastlín
* Odburiňujeme a kypríme pôdu, polievame

**JESEŇ**

* Už nepolievame
* Začiatkom jesene presádzame skalničky kvitnúce skoro na jar, vysádzame cibuľoviny
* Odstrihneme odkvitnuté kvety a suché časti rastlín
* Vyhrabeme napadané lístie
* Skypríme pôdu a odstránime burinu

**ZIMA**

* Rastliny citlivé na mráz prikryjeme čečinou (najlepšie jedľové alebo smrekové konáre)



**Po naučení sa učiva, odpovedajte písomne do zošita na otázky:**

1. Ako sa nazývajú rastliny vhodné do skalky?
2. Ako sa staráme o rastliny v skalke na jar?
3. Ako sa staráme o skalničky v lete?
4. Čo je najlepšie pre skalničky na jeseň?
5. Čo je dôležité urobiť s rastlinami v skalke v zime?
6. Videl si skalku niekde v tvojom okolí?